ΠΕΡΙΕΧΟΜΕΝΑ
ΑΠΟΦΑΣΕΙΣ
Διενέργεια της δοκιμασίας επάρκειας υποψήφιων
δικηγόρων για το έτος 2020.
Ορισμός Ληξιάρχου Ληξιαρχικής Περιφέρειας
Μεδεώνος Δήμου Ακτίου-Βόνιτσας Περιφερειακής Ενότητας Αιτωλοκαρνανίας.
Προσθήκη νέων τμημάτων σπουδών ωδείου με
την επωνυμία «Θ. Βαφειάδης και Ν. Διονυσάτος
Ο.Ε.».
ΑΠΟΦΑΣΕΙΣ
Αριθμ. 25018οικ.
(1)
Διενέργεια της δοκιμασίας επάρκειας υποψήφιων δικηγόρων για το έτος 2020 .
Ο ΥΠΟΥΡΓΟΣ ΔΙΚΑΙΟΣΥΝΗΣ
Έχοντας υπόψη:
1. Τη διάταξη του άρθρου 17 παρ. 1, 6 και 7 του
ν.  4194/2013 «Κώδικας Δικηγόρων» (Α’ 208), όπως τροποποιήθηκε και ισχύει.
2. Την υπ’ αρ. 59122/14-9-2018 απόφαση του Υπουργού Δικαιοσύνης, Διαφάνειας και Ανθρωπίνων Δικαιωμά-
των με θέμα: «Συγκρότηση Μόνιμης Επιτροπής Δοκιμασίας Επάρκειας» (Υ.Ο.Δ.Δ. 529), όπως τροποποιήθηκε με
την υπ’ αρ. 56749/23-08-2019 όμοια απόφαση με θέμα:
«Αντικατάσταση μέλους της Μόνιμης Επιτροπής Δοκιμασίας Επάρκειας του Κώδικα Δικηγόρων» (Υ.Ο.Δ.Δ. 632)
και ισχύει.
3. Την υπ’ αρ. 21803/21-03-2016 απόφαση του Υπουργού Δικαιοσύνης, Διαφάνειας και Ανθρωπίνων Δικαιω-
μάτων με θέμα:  «Καθορισμός λεπτομερειών διενέργειας της Δοκιμασίας Επάρκειας υποψήφιων δικηγόρων
ενώπιον της Μόνιμης Επιτροπής Δοκιμασίας Επάρκειας»
(Β’ 793), όπως τροποποιήθηκε με τη υπ’ αρ. 21809/0104-2016 όμοια απόφαση με θέμα: «Τροποποίηση της
υπουργικής απόφασης 21803/2016 (Δοκιμασία Επάρκειας υποψήφιων δικηγόρων στη Μόνιμη Επιτροπή Δο-
κιμασίας Επάρκειας)» (Β’  961) και ισχύει.
4. Την ανάγκη λήψης μέτρων, λόγω της εξάπλωσης
του κορωνοϊού COVID-19, προς το σκοπό της εύρυθμης διεξαγωγής της δοκιμασίας επάρκειας ενώπιον της
προβλεπόμενης στο άρθρο 16 του ν.  4194/2013 («Κώδικας Δικηγόρων» Α’ 208) Μόνιμης Επιτροπής Δοκιμασίας
Επάρκειας.
5. Το υπ’ αρ. 3776/23-03-2020 έγγραφο της Μόνιμης
Επιτροπής Δοκιμασίας Επάρκειας.
6. Το γεγονός ότι από την παρούσα απόφαση δεν προκαλείται δαπάνη σε βάρος του κρατικού προϋπολογι-
σμού, αποφασίζουμε:
Ορίζουμε ότι η δοκιμασία επάρκειας, η οποία διενεργείται στην Αθήνα από την προβλεπόμενη στον Κώδικα
Δικηγόρων (άρθρο 16 ν. 4194/2013) Μόνιμη Επιτροπή
Δοκιμασίας Επάρκειας, θα διεξαχθεί εκτάκτως για το
έτος 2020 το μήνα Ιούλιο αντί του μηνός Απριλίου του
τρέχοντος έτους, κατά παρέκκλιση προς τα ειδικότερα διαλαμβανόμενα στην παρ. 1 της με υπ’ αρ. 21803/
21-03-2016 απόφασης του Υπουργού Δικαιοσύνης, Διαφάνειας και Ανθρωπίνων Δικαιωμάτων, όπως ισχύει.
Ως καταληκτική ημερομηνία υποβολής των αιτήσεων
της παρ. 7 του άρθρου 17 του ν. 4194/2013 από τους
υποψήφιους δικηγόρους ορίζεται η 30η Ιουνίου του
τρέχοντος έτους.
Κατά τα λοιπά, ισχύει η ως άνω με υπ’ αρ. 21803/
21-3-2016 (Β’ 793) απόφαση.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 12 Ιουνίου 2020
Ο Υπουργός
ΚΩΝΣΤΑΝΤΙΝΟΣ ΤΣΙΑΡΑΣ
Ι
Αριθμ.   88991
(2)
Ορισμός Ληξιάρχου Ληξιαρχικής Περιφέρειας
Μεδεώνος Δήμου Ακτίου-Βόνιτσας Περιφερειακής Ενότητας Αιτωλοκαρνανίας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1 Τις διατάξεις της παρ.2 του άρθρου 2 του ν.  344/1976
«περί ληξιαρχικών πράξεων» (Α΄143).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
22 Ιουνίου 2020
ΤΕΥΧΟΣ  ΔΕΥΤΕΡΟ
Αρ. Φύλλου 2474
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2474/22.06.2020
2. Του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
“Καλλικράτης”» (Α΄ 87).
3. Το π.δ. 139/2010 «Οργανισμός της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου»
(Α’ 232).
4. Την υπ’ αρ. 15870/15.05.2017 απόφαση του Υπουργού Εσωτερικών περί διορισμού Συντονιστή της Αποκε-
ντρωμένης Διοίκησης Πελοποννήσου, Δυτικής Ελλάδας
και Ιονίου (ΥΟΔΔ 250).
5. Την υπ’ αρ. 140634/22.06.2017 απόφαση του Συντονιστή Αποκεντρωμένης Διοίκησης Πελοποννήσου,
Δυτικής Ελλάδας και Ιονίου περί μεταβίβασης δικαιώματος υπογραφής «Με εντολή Συντονιστή» στον προϊστά-
μενο της Γενικής Διεύθυνσης Εσωτερικής Λειτουργίας
και στους προϊσταμένους των Υπηρεσιών της Γενικής
Διεύθυνσης Εσωτερικής Λειτουργίας της Αποκεντρωμένης Διοίκησης Πελοποννήσου, Δυτικής Ελλάδας και
Ιονίου (Β’ 2208).
5. Την υπ’ αρ. Φ. 127080/57460/21-12-2010 απόφαση
του Υπουργείου Εσωτερικών, Αποκέντρωσης και Ηλεκτρονικής Διακυβέρνησης περί Υποδιαίρεσης ληξιαρχι-
κής περιφέρειας, Δήμων που συνιστώνται από συνένωση
Ο.Τ.Α. σύμφωνα με τον ν. 3852/2010 (Β’ 1980).
6. Την υπ’ αρ. εγκ.65/31-12-2010 εγκύκλιο του Υπουργείου Εσωτερικών, Αποκέντρωσης και Ηλεκτρονικής Δι-
ακυβέρνησης, περί των ληξιαρχικών βιβλίων των νέων
Δήμων που συνιστώνται από συνένωση Ο.Τ.Α. σύμφωνα
με τον ν. 3852/2010.
7. Την υπ’ αρ. 9/2013 εγκύκλιο του Υπουργείου Εσωτερικών με θέμα: τροποποιήσεις Ληξιαρχικού ν.  344/1976
και άλλες διατάξεις.
8. Την υπ’ αρ. 207035/02-10-2019 απόφαση του Συντονιστή Αποκεντρωμένης Διοίκησης Πελοποννήσου,
Δυτικής Ελλάδας και Ιονίου, με την οποία ανατέθηκαν
καθήκοντα Ληξιάρχου στην Ληξιαρχική Περιφέρεια
Μεδεώνος του Δήμου Ακτίου-Βόνιτσας, Περιφερειακής
Ενότητας Αιτωλοακαρνανίας, στην Αθανασία Παπακωνσταντή του Γεωργίου κατηγορίας- κλάδου ΔΕ Διοικητι-
κού (Β’ 3783).
9. Την υπ’ αρ. 53/01-06-2020 απόφαση του Δημάρχου
Ακτίου-Βόνιτσας με την οποία προτείνει την αντικατάσταση της Ληξιάρχου Αθανασίας Παπακωνσταντή του
Γεωργίου, κατηγορίας-κλάδου ΔΕ Διοικητικού, ύστερα
από παραίτηση της λόγω αύξησης των καθηκόντων της
με την τοποθέτησής της σε άλλο τμήμα του Δήμου, από
τον υπάλληλου του Δήμου Ράππο Δημήτριο του Σπυρίδωνα, κατηγορίας- κλάδου ΔΕ Διοικητικού, αποφασίζουμε:
1. Αναθέτουμε καθήκοντα Ληξιάρχου της Ληξιαρχικής
Περιφέρειας Μεδεώνος Δήμου Ακτίου-Βόνιτσας Περιφερειακής Ενότητας Αιτωλοκαρνανίας, στον υπάλληλο του
Δήμου Ράππο Δημήτριο του Σπυρίδωνα, κατηγορίαςκλάδου ΔΕ Διοικητικού.
2. Από τη δημοσίευση της παρούσας παύει να ισχύει
η υπ’ αρ. 207035/02-10-2019 απόφαση του Συντονιστή
Αποκεντρωμένης Διοίκησης Πελοποννήσου, Δυτικής Ελλάδας και Ιονίου (Β’ 3783), κατά το μέρος που αφορά την
ανάθεση άσκησης καθηκόντων Ληξιάρχου Ληξιαρχικής
Περιφέρειας Μεδεώνος στην Αθανασία Παπακωνσταντή
του Γεωργίου.
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα, 12 Ιουνίου 2020
Με εντολή Συντονιστή
Αποκεντρωμένης Διοίκησης
Η Προϊσταμένη του Τμήματος
Τοπικής Αυτοδιοίκησης και
Νομικών Προσώπων Πάτρας
ΟΛΓΑ ΚΟΥΝΕΛΗ
Ι
Αριθμ. 39010
(3)
Προσθήκη νέων τμημάτων σπουδών ωδείου με την
επωνυμία «Θ. Βαφειάδης και Ν. Διονυσάτος Ο.Ε.».
Ο ΔΗΜΑΡΧΟΣ ΙΛΙΟΥ
Έχοντας υπόψη:
1. Το άρθρο 75 παρ. I τομέας στ’ στοιχείο 28 ν. 3463/2006
(Α΄114), όπως προστέθηκε με την παρ. 4 του άρθρου 94
του ν. 3852/2010 (Α΄87).
2. Την παρ.1ζ του άρθρου 58 του ν. 3852/2010 (Α΄87).
3. Την παρ. I του άρθρου 280 του ν. 3852/2010 (Α΄87).
4. Τις διατάξεις του ν. 299/1976 «Περί ρυθμίσεως θεμάτων αφορώντων εις τον κανονισμό λειτουργίας των
ιδιωτικών μουσικών ιδρυμάτων» (Α’ 90).
5. Τις διατάξεις του β.δ. 16/1966 «Περί ιδρύσεως ιδιωτικών μουσικών ιδρυμάτων» (Α’ 7).
6. Την υπ’ αρ. ΥΠΠΟΤ/οικ. 38573/1216/31.03.2011 (Β’
693) κοινή υπουργική απόφαση.
7. Το άρθρο 10 του ν. 3207/2003 «Ρύθμιση θεμάτων
Ολυμπιακής προετοιμασίας και άλλες διατάξεις» (Α΄302).
8. Την υπ’ αρ. ΥΠΠΟ/78036/2473/19.10.2004 υπουργική απόφαση «Καθορισμός προδιαγραφών κτιρίων για
στέγαση Μουσικού Εκπαιδευτηρίου» (Β’ 1595).
9. Την χορήγηση άδειας ίδρυσης και λειτουργίας Ωδείου στην «ΘΕΟΔΩΡΟΣ ΒΑΦΕΙΑΔΗΣ ΚΑΙ ΝΕΚΤΑΡΙΟΣ ΔΙΟ-
ΝΥΣΑΤΟΣ Ο.Ε.» του Υπουργείου Πολιτισμού και Αθλητισμού (Β’ 312).
10. Την υπ’ αρ. ΥΠΠΟ/ΚΑΤΕΧΝ/Δ/7388/7.2.1994 απόφαση «Καθορισμός παραβόλου για ίδρυση Ανώτερων
Σχολών Καλλιτεχνικής Εκπαίδευσης και ιδιωτικών Μουσικών Εκπαιδευτηρίων» (Β’ 123).
11. Την υπ’ αρ. 15-01-2020 αίτηση του Διονυσάτου
Νεκτάριου εκπρόσωπου της «ΘΕΟΔΩΡΟΣ ΒΑΦΕΙΑΔΗΣ
ΚΑΙ ΝΕΚΤΑΡΙΟΣ ΔΙΟΝΥΣΑΤΟΣ Ο.Ε.» και όπως συμπληρώθηκε με την 22-05-2020 αίτηση και τα συνημμένα
δικαιολογητικά για την προσθήκη τμημάτων σπουδών,
αποφασίζουμε:
Α. Την προσθήκη στο ΩΔΕΙΟ με την επωνυμία «ΘΕΟΔΩΡΟΣ ΒΑΦΕΙΑΔΗΣ ΚΑΙ ΝΕΚΤΑΡΙΟΣ ΔΙΟΝΥΣΑΤΟΣ Ο.Ε.»
που βρίσκεται στην οδό Επταπυργίου 8 στο Ίλιον, των
εξής τμημάτων σπουδών:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2474/22.06.2020
1. Σχολή Σαξοφώνου
2. Τμήμα Κρουστών
3. Τμήμα Μελοδραματικής
4. Σχολή Διεύθυνσης Χορωδίας
5. Σχολή Διεύθυνσης Oρχήστρας
Β. Από τις διατάξεις της παρούσης δεν προκαλείται δαπάνη σε βάρος του Δήμου Ιλίου.
Η απόφαση αυτή να δημοσιευθεί στην Εφημερίδα της Κυβερνήσεως.
Ίλιον, 11 Ιουνίου 2020
Ο Δήμαρχος
ΝΙΚΟΣ ΖΕΝΕΤΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2474/22.06.2020
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20200202474.pdf | Tokens: 10866]